- Hindi News
- National
- आरिफ नगर में गुमठी हटाने पहुंचे नगर निगम अमले पर बरसाए पत्थर, लात घूंसों से पीटा
आरिफ नगर में गुमठी हटाने पहुंचे नगर निगम अमले पर बरसाए पत्थर, लात-घूंसों से पीटा
एएचओ की शिकायत पर अज्ञात लाेगाें के खिलाफ केस दर्ज
आरिफ नगर में मेनरोड पर रखी दो गुमठियां हटाने पहुंचे नगर निगम के अतिक्रमणरोधी अमले पर व्यापारियों और स्थानीय रहवासियों ने हमला कर दिया। कार्रवाई का विरोध कर रहे लोगों ने गाड़ी पर पथराव किया। ड्राइवर मो. राशिद को सिर में चोट अाई। इन लोगों ने राशिद को गाड़ी से नीचे उतारा और उस पर लात-घूंसे चला दिए। इस बीच सहायक स्वास्थ्य अधिकारी (एएचओ) मो. शाहाब पुलिस बल लेकर मौके पर पहुंचे। उन पर भी पथराव हुआ। मो. शाहाब की शिकायत पर गौतम नगर थाने में अज्ञात लोगों के खिलाफ केस दर्ज किया गया है। अतिक्रमण अमला सीएम हेल्पलाइन में हुई एक शिकायत के बाद यहां पहुंचा था। निगम के दस्ते ने पुलिस को बताया कि चिकन काॅर्नर संचालक शाहिद नूर, इकबाल, वसीम, इक्का व अनवर उस्ताद ने उन पर हमला किया।
नगर निगम अपर आयुक्त एमपी सिंह का कहना है कि हमले में किसी को गंभीर चोट नहीं है। गुमठियां जब्त कर ली गईं हैं।
भास्कर स्टैंड
कार्रवाई के दौरान वरिष्ठ अधिकारी नहीं थे मौके पर
नगर निगम का अमला जब यहां अतिक्रमण हटाने गया तो कोई भी वरिष्ठ अधिकारी मौके पर मौजूद नहीं था, जबकि आरिफ नगर में अक्सर विवाद की स्थिति बनती है। अतिक्रमण शाखा के प्रभारी प्रेमशंकर शुक्ला ने एएचओ मो. शाहाब को मौके पर पहुंचने को कहा था। शाहाब जब तक थाने से पुलिस बल लेकर पहुंचते अमले पर पथराव हो चुका था।
अरेरा हिल्स पर कार्रवाई में महिला ने अतिक्रमण प्रभारी कमर साकिब पर पेट में लात मारने का आरोप लगाया।
28 जनवरी 2017
मैनिट चौराहे पर अतिक्रमण हटाने गए अमले का पार्षद लक्ष्मी गोरेवर व उनके समर्थकों ने विरोध किया था।
30 दिसंबर 2016
हबीबगंज स्टेशन के सामने अतिक्रमण हटाने गए निगम अमले का विधायक सुरेंद्रनाथ सिंह ने विरोध किया।
29 दिसंबर 2016
विधायक सुरेंद्रनाथ सिंह समर्थकों के साथ निगम के अतिक्रमण स्टोर पहुंचे और जब्त गुमठियां लुटवा दीं।
9 सितंबर 2016
tgl_Latn sot_Latn hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva mai_Deva hin_Deva bho_Deva hin_Deva bho_Deva hin_Deva bho_Deva